### Beslutninger

William Andersen, Ove Christiansen, Ella Schultz, Ole Henriksen og Lasse Schultz kunne tiltræde indstillingen med følgende bemærkninger: En ny haveforening behøver som lejer ikke at være medlem af Kolonihaveforbundet, men økonomi, regler for vurdering samt byggeri skal følge Kolonihaveforbundets principper anno 2024. Paragraffer i alle nye lejeaftaler, der omhandler vinterbeboelse og overbebyggelse, skal tydeliggøres og skærpes, herunder de potentielle konsekvenser ved brud på disse. Derudover ser vi frem til at inkludere disse elementer og håndteringen af disse i den kommende strategi.

Carla Thygesen kunne henholde sig til Enhedslistens ændringsforslag.

Ragner Winther tog forbehold.

###

.

### Resume

Byrådet besluttede d. 8. marts 2023, at Teknik og Miljø skulle udarbejde en strategi for, hvordan man sikrer, at antallet af kolonihaver følger med befolkningsudviklingen i [adresse].

Teknik og Miljø foreslår igangsætningen af en udvikling af to kommunalt ejede områder i hhv. Brabrand og Lystrup, der i kommuneplanen er udlagt til kolonihaveformål.

### Beslutningspunkter

Det indstilles:

At 1) kolonihaveområdet i Brabrand udvikles i overensstemmelse med den eksisterende lokalplan for området, idet der kan dispenseres fra eksisterende lejekontrakter med [adresse], så kolonihavehuse efter kommuneplanrammerne maksimalt må være 50 m2 samt 15 m2 terrasse, mod nu 24 m2.

At 2) der igangsættes en udarbejdelse af en lokalplan for kolonihaveområdet i Lystrup, med henblik på efterfølgende udvikling af området.

At 3) udvikling af kolonihaveområdet i [adresse] ikke sættes i værk på nuværende tidspunkt.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Kirstin Simonsen:

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Magistratsafdelingen for Teknik og Miljøs indstilling af 9. februar 2024.

Rådmand Poul Christoffersen og John Østergaard tog forbehold.

Udvalg: [adresse]

Dato: 06-03-2024

Kirstin Simonsen: 9

Fremsendes til Teknisk Udvalg til behandling i henhold til beslutning i byrådets møde den 6. marts 2024.